พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะเข็มวิทยฐานะ และครุยประจำตำแหน่งของสถาบันบัณฑิตพัฒนศิลป์พ.ศ.๒๕๔๖ ภูมิพลอดุลยเดชป.ร.ให้ไว้ณ วันที่ ๑๖ สิงหาคม พ.ศ. ๒๕๔๖เป็นปีที่๕๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของสถาบันบัณฑิตพัฒนศิลป์อาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย กับมาตรา ๓๐ วรรคสอง และมาตรา ๓๔ วรรคสองแห่งพระราชบัญญัติการจัดการศึกษาระดับปริญญาตรีในสถาบันบัณฑิตพัฒนศิลป์ พ.ศ.๒๕๔๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของสถาบันบัณฑิตพัฒนศิลป์ พ.ศ.๒๕๔๖มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้กำหนดปริญญาตรีในสาขาวิชาและอักษรย่อสำหรับสาขาวิชาของสถาบันบัณฑิตพัฒนศิลป์ ดังนี้(๑) สาขาวิชาการออกแบบตกแต่งภายในสาขาวิชาคีตศิลป์ไทย สาขาวิชาจิตรกรรม สาขาวิชาดนตรีไทย สาขาวิชานาฏศิลป์ไทยสาขาวิชาประติมากรรม สาขาวิชาภาพพิมพ์ และสาขาวิชาศิลปไทย เรียกว่า ศิลปบัณฑิตใช้อักษรย่อ ศ.บ.(๒) สาขาวิชาดนตรีคีตศิลป์ไทยศึกษาสาขาวิชาดนตรีคีตศิลป์สากลศึกษา สาขาวิชานาฏศิลป์ไทยศึกษา และสาขาวิชานาฏศิลป์สากลศึกษาเรียกว่า ศึกษาศาสตรบัณฑิต ใช้อักษรย่อศษ.บ.ทั้งนี้ให้ระบุชื่อวิชาเอกในวงเล็บต่อท้ายปริญญาด้วย ถ้ามีมาตรา ๔ ครุยวิทยฐานะชั้นปริญญาตรีของสถาบันบัณฑิตพัฒนศิลป์ มีลักษณะและส่วนประกอบดังนี้ครุยเป็นเสื้อคลุมทำด้วยผ้าหรือแพรสีเขียวเข้มยาวเหนือข้อเท้าพอประมาณตัวเสื้อผ่าอกตลอด แขนเสื้อกว้างและยาวตกข้อมือ ปลายแขนปล่อย มีแถบสีทองกว้าง ๑เซนติเมตร ทับบนริมชายครุยและมีสำรดทาบริมเสื้อด้านหน้า พื้นสำรดทำด้วยสักหลาดสีน้ำเงินกว้าง๑๐ เซนติเมตร มีแถบสีทองกว้าง ๑.๕ เซนติเมตรทับบนริมทั้งสองข้าง ถัดมามีแถบกำมะหยี่สีเขียวเข้มกว้าง ๑ เซนติเมตร ทั้งสองข้างตอนกลางสำรดมีแถบสีทองกว้าง ๑ เซนติเมตร และมีโบว์ทำด้วยกำมะหยี่สีเขียวเข้มกว้าง๔ เซนติเมตร ยาว ๑๐ เซนติเมตร มีแถบสีทองกว้าง ๐.๕เซนติเมตรทับบนริมทั้งสองข้างติดกลางสำรดระดับหน้าอกทั้งสองข้างและมีเครื่องหมายของสถาบันทำด้วยโลหะตามสีประจำคณะติดทับบนโบว์ทั้งสองข้างต้นแขนมีสำรด พื้นสำรดทำด้วยกำมะหยี่สีเขียวเข้มกว้าง ๑๑ เซนติเมตรมีแถบสีทองกว้าง ๑ เซนติเมตรทับบนริมทั้งสองข้าง เว้นระยะ๒.๕ เซนติเมตร มีแถบสีทองกว้าง ๑ เซนติเมตรทั้งสองข้างตอนกลางสำรดมีแถบสีประจำคณะกว้าง ๒ เซนติเมตร และมีแถบสีทองกว้าง ๑.๕เซนติเมตร ทับบนริมปลายแขน ตอนกลางตัวเสื้อเหนือขอบเอวประมาณ ๗ เซนติเมตรมีสายทองถักขนาด ๐.๕ เซนติเมตร ยาว ๒๐ เซนติเมตร ตรงปลายเป็นพู่ตามสีประจำคณะยาว๖ เซนติเมตร ด้านหลังกลางตัวเสื้อตามทางดิ่งมีสำรดพื้นสำรดทำด้วยกำมะหยี่สีเขียวเข้มกว้าง ๗ เซนติเมตร มีแถบสีทองกว้าง ๑.๕เซนติเมตร ทับบนริมทั้งสองข้างมาตรา ๕ สีประจำคณะ มีดังนี้(๑) คณะศิลปนาฏดุริยางค์ สีส้ม(๒) คณะศิลปวิจิตร สีชมพู(๓) คณะศิลปศึกษา สีฟ้ามาตรา๖เข็มวิทยฐานะของสถาบันบัณฑิตพัฒนศิลป์ สำหรับผู้ได้รับปริญญามีลักษณะเป็นรูปเครื่องหมายของสถาบัน ทำด้วยโลหะสีทองแดงทรงนูน สูง ๖ เซนติเมตรพื้นหลังเป็นสีประจำคณะด้านหลังจารึกเลขประจำรุ่น เลขทะเบียน ชื่อตัว ชื่อสกุลอักษรย่อปริญญา และปีการศึกษาที่ได้รับปริญญามาตรา๗ครุยประจำตำแหน่งและเครื่องหมายประกอบครุยประจำตำแหน่งของประธานกรรมการสถาบันกรรมการสถาบัน อธิการ รองอธิการ ผู้ช่วยอธิการคณบดีหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะและคณาจารย์ของสถาบันบัณฑิตพัฒนศิลป์ มีดังนี้(๑) ประธานกรรมการสถาบันเป็นเสื้อคลุมทำด้วยผ้าหรือแพรสีเขียวเข้มยาวเหนือข้อเท้าพอประมาณตัวเสื้อผ่าอกตลอด แขนเสื้อกว้างและยาวตกข้อมือ ปลายแขนปล่อย มีแถบสีทองกว้าง ๑เซนติเมตรทับบนริมชายครุย และมีสำรดทาบริมเสื้อด้านหน้า พื้นสำรดทำด้วยสักหลาดสีน้ำเงินกว้าง๑๐ เซนติเมตร มีแถบสีทองกว้าง ๑.๕เซนติเมตรทับบนริมทั้งสองข้าง ถัดมามีแถบกำมะหยี่สีเขียวเข้มกว้าง ๑เซนติเมตรทั้งสองข้าง ตอนกลางสำรดมีแถบสีทองกว้าง ๑ เซนติเมตรและมีโบว์ทำด้วยกำมะหยี่สีเขียวเข้มกว้าง ๔ เซนติเมตร ยาว ๑๐ เซนติเมตร ติดกลางสำรดระดับหน้าอกทั้งสองข้างและมีเครื่องหมายของสถาบันทำด้วยโลหะตามสีประจำสถาบันติดทับบนโบว์ทั้งสองข้างตอนกลางตัวเสื้อเหนือขอบเอวประมาณ ๗ เซนติเมตร มีสายทองถักขนาด ๐.๕เซนติเมตร ยาว ๒๐ เซนติเมตร ตรงปลายเป็นพู่สีทองยาว ๖ เซนติเมตรด้านหลังกลางตัวเสื้อตามทางดิ่งมีสำรด พื้นสำรดทำด้วยกำมะหยี่สีเขียวเข้มกว้าง ๗เซนติเมตร มีแถบสีทองกว้าง ๑.๕เซนติเมตรทับบนริมทั้งสองข้าง และมีสำรดรอบแขน ๒ สำรด ดังนี้(ก) ต้นแขนพื้นสำรดทำด้วยสักหลาดสีน้ำเงินกว้าง ๑๐ เซนติเมตร มีแถบสีทองกว้าง ๑.๕เซนติเมตรทับบนริมทั้งสองข้าง ถัดมามีแถบกำมะหยี่สีเขียวเข้มกว้าง ๑เซนติเมตรทั้งสองข้าง ตอนกลางสำรดมีแถบสีชมพูกว้าง ๑ เซนติเมตร แถบสีส้มกว้าง ๑เซนติเมตร และแถบสีดำกว้าง ๑ เซนติเมตร ตามลำดับ(ข) ปลายแขนพื้นสำรดทำด้วยสักหลาดสีน้ำเงินกว้าง ๕ เซนติเมตร มีแถบสีทองกว้าง ๑.๕เซนติเมตรทับบนริมทั้งสองข้าง(๒) กรรมการสถาบันเช่นเดียวกับประธานกรรมการสถาบัน แต่ตอนกลางสำรดที่ต้นแขนมีแถบสีทองกว้าง ๑เซนติเมตร(๓) อธิการ รองอธิการผู้ช่วยอธิการคณบดีหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะเช่นเดียวกับกรรมการสถาบัน(๔) คณาจารย์เช่นเดียวกับกรรมการสถาบัน แต่กลางแขนเสื้อมีแถบสีทองกว้าง ๐.๕เซนติเมตรจำนวนสองแถบ ติดขวางเรียงกัน ระยะห่าง ๑.๕เซนติเมตรมาตรา ๘ให้สถาบันบัณฑิตพัฒนศิลป์จัดทำครุยวิทยฐานะ เข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา๙ให้รัฐมนตรีว่าการกระทรวงวัฒนธรรมรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากได้มีการประกาศใช้บังคับพระราชบัญญัติการจัดการศึกษาระดับปริญญาตรีในสถาบันบัณฑิตพัฒนศิลป์พ.ศ. ๒๕๔๑และสถาบันบัณฑิตพัฒนศิลป์ได้เปิดสอนหลักสูตรสาขาวิชาต่างๆ ในระดับปริญญาตรีแล้วสมควรกำหนดปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของสถาบันบัณฑิตพัฒนศิลป์ ประกอบกับมาตรา ๓๐ วรรคสอง และมาตรา๓๔ วรรคสอง แห่งพระราชบัญญัติการจัดการศึกษาระดับปริญญาตรีในสถาบันบัณฑิตพัฒนศิลป์พ.ศ. ๒๕๔๑กำหนดให้การกำหนดปริญญาในสาขาวิชา อักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พรพิมล/พิมพ์๒๙ตุลาคม ๒๕๔๖ปาจรีย์/สุมลรัตน์/ตรวจ๔พฤศจิกายน ๒๕๔๖A+B[๑] รก.๒๕๔๖/๘๐ก/๑๘/๒๖ สิงหาคม ๒๕๔๖